Chris Shiflett

Christopher Aubrey Shiflett (* 6. máj 1971, Santa Barbara, Kalifornia, USA) je americký gitarista, člen skupiny Foo Fighters.

Pred prestupom k Foo Fighters, ktorá stratila svojich predošlých dvoch gitaristov, hrával v kalifornskej punkovej skupine No Use For A Name. Členom skupiny Foo Fighters sa stal v roku 1999, potom čo vydala album There Is Nothing Left to Lose. Prvý album na ktorom hral bol One by One. 

Pôsobil aj v skupinách Lost Kittenz (predchodca skupiny Sugarcult) a Me First And The Gimmie Gimmies.

Shiflett má svoj vlastný hudobný projekt s názvom Jackson United, kde spieva a hrá na gitare.

Jeho brat Scott hrá v skupine Viva Death.

Iné projekty

Externé odkazy 
 Oficiálna stránka Foo Fighters
 Fan club českých a slovenských fanúšikov Foo Fighters

Rockoví gitaristi USA
Rockoví speváci USA
Foo Fighters
Osobnosti zo Santa Barbary (Kalifornia)